На основу члана 41. ст. 1. и 5. Пословника Владе („Службени гласник РСˮ, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис),
Одбор за правни систем и државне органе одређује

ПРОГРАМ ЈАВНЕ РАСПРАВЕ О ТЕКСТУ НАЦРТА ЗАКОНА О ИЗМЕНАМА 
И ДОПУНАМА 3АКОНА О БЕЗБЕДНОСТИ САОБРАЋАЈА НА ПУТЕВИМА 

1.	У поступку припреме Нацрта закона о изменама и допунама Закона о безбедности саобраћаја на путевима Министарство унутрашњих послова спроводи јавну расправу.
2.	Нацрт закона о изменама и допунама Закона о безбедности саобраћаја на путевима са Образложењем и осталим прилозима саставни су део овог програма.
3.	Јавна расправа о Нацрту закона о изменама и допунама Закона о безбедности саобраћаја на путевима спроводи се у периоду од 18. октобра до 7. новембра 2019. године.
4.	Учесници у јавној расправи су представници релевантних државних органа, невладин сектор, еминентни стручњаци у овој области, као и друге заинтересоване стране.
5.	Програм јавне расправе о Нацрту закона о изменама и допунама Закона о безбедности саобраћаја на путевима објављује се на интернет страници Министарства унутрашњих послова www.mup.gov.rs и порталу е-Управе.
6.	Примедбе, предлози и сугестије достављају се Министарству унутрашњих послова путем електронске поште на адресу: sekretarijat@mup.gov.rs или редовном поштом на адресу Министарство унутрашњих послова, 11000 Београд, Булевар Михајла Пупина број 2.
7.	По окончању јавне расправе, Министарство унутрашњих послова ће анализирати све примедбе, предлоге и сугестије учесника у јавној расправи и на основу тога сачинити извештај о спроведеној јавној расправи у року од 15 дана од окончања јавне расправе и исти објавити на интернет страници Министарства унутрашњих послова и порталу е- Управе.

05 Број:
у Београду,	2019. године

ОДБОР ЗА ПРАВНИ СИСТЕМ И ДРЖАВНЕ ОРГАНЕ

ПРЕДСЕДНИК ОДБОРА